
Par dārzkopības kooperatīvo sabiedrību projektu „Meliorācijas un lietusūdens sistēmu uzturēšanas un sakārtošanas darbi DKS “VĪKSNAS”, DKS “Jāņupe-2”, KS “Rīts” un DKS “Straume” teritorijā, Olaines novadā” finansējumu

Tiek dots vārds: Dinai Dimantai, Mārim Vanagam

Olaines novada pašvaldība atbilstoši Olaines novada domes 2012.gada 24.oktobra noteikumu „Kārtība, kādā Olaines novada pašvaldība piešķir finansējumu dārzkopības sabiedrībām koplietošanas zemes labiekārtošanai” 8.3.punktam piešķir finansējumu dārzkopību sabiedrību koplietošanas teritoriju labiekārtojumam - iekšējās melioratīvās sistēmas sakārtošanai un/vai izbūvei.
Ar Olaines novada pašvaldības domes 2026.gada 28.janvāra sēdes lēmumu “Par Olaines novada pašvaldības budžetu 2026.gadam” noteiktas pašvaldības 2026.gada budžeta prioritātes – izglītība, sociālā aizsardzība, novada attīstība un teritorijas labiekārtošana un apstiprināti saistošie noteikumi Nr. SN1/2026 “Par Olaines novada pašvaldības budžetu 2026.gadam”, kuros, ievērojot 2025.gadā dārzkopību kooperatīvo sabiedrību un kooperatīvo sabiedrību (turpmāk – DKS) iesniegtos pieteikumus pašvaldības finansējuma saņemšanai (iekšējās melioratīvās sistēmas sakārtošanai un/vai izbūvei (t.sk. 2026.gadā iesniegtos papilddokumentus finansējuma saņemšanai), pašvaldības budžetā paredzēts finansējums  atbilstoši Olaines novada domes 2012.gada 24.oktobra noteikumos „Kārtība, kādā Olaines novada pašvaldība piešķir finansējumu dārzkopības sabiedrībām koplietošanas zemes labiekārtošanai” noteiktajai kārtībai (t.sk. deklarēto personu intensitātei).

Saskaņā ar Olaines novada domes 2012.gada 24.oktobra noteikumu „Kārtība, kādā Olaines novada pašvaldība piešķir finansējumu dārzkopības sabiedrībām koplietošanas zemes labiekārtošanai”:

3.1punktu, par Pretendenta iesniegto koplietošanas zemes labiekārtošanas pasākumu projektu (turpmāk tekstā – Projekts) Pašvaldības finansējums tiek sniegts pēc katra iepriekšējā gada uz kārtējā gada 1.janvāri saņemtā nekustamā īpašuma nodokļa (turpmāk tekstā – NIN) apmēra no konkrētās dārzkopības sabiedrības nekustamā īpašumu visiem īpašniekiem un konkrētās atbilstoši dārzkopības sabiedrības teritorijā atrodošajos nekustamajos īpašumos deklarētajam iedzīvotāju skaitam, atbilstoši šādai atbalsta intensitātei:


	Deklarēto personu intensitāte %
	Atbalsta intensitāte %

	Līdz 25
	50

	26-40
	60

	41-55
	70

	56-70
	80

	71 un vairāk
	90


3.2punktu, ja iesniegtā projekta kopsumma pārsniedz saņemtā NIN apmēru, finansējums tiek piešķirts līdz 50% apmērā no iesniegtā projekta realizēšanai nepieciešamā finansējuma no summas, kura pārsniedz NIN;

4.punktu, Pretendents kārtējā gadā var iesniegt vienu pieteikumu uz vienu šo noteikumu 8.punktā minēto aktivitāti. Ja, Pretendents kārtējā gadā iesniedz otru pieteikumu uz šo noteikumu 8.punktā minēto aktivitāti, Pašvaldības finansējums var tikt sniegts atbilstoši 3.2punktā noteiktajam, ņemot vērā arī abu kārtējā gada projektu kopsummas, ja kārtējā gada noteiktie Pašvaldības budžeta līdzekļi atļauj; 

5.punktu, Olaines novada dome pieņem lēmumu par Pašvaldības finansējuma sniegšanu, atbilstoši apstiprinātā kārtējā (ikgadējā) Olaines novada pašvaldības budžetā šim mērķim noteiktajam finanšu līdzekļu apmēram. 6.punktu, Olaines novada pašvaldība nodrošina lēmuma par finansējuma sniegšanu pieņemšanas atklātumu, kā arī vienlīdzīgu un taisnīgu attieksmi iesniegumu izskatīšanas procesā;

8.punktu, Pašvaldības finansējumu piešķir šādām aktivitātēm (darbiem):

 8.3. iekšējās melioratīvās sistēmas sakārtošanai un/vai izbūvei;

15.punktu, pieteikumus izvērtē Olaines novada domes Attīstības un komunālo jautājumu komiteja un Finanšu komiteja;

16.punktu, lēmumu par tiesībām saņemt Pašvaldības finansējumu vai noraidīšanu, pieņem Olaines novada dome kārtējā sēdē. Olaines novada domes lēmums par sev piederošu finanšu līdzekļu finansējuma piešķiršanu, nav apstrīdams; 

17.punktu, pēc Olaines novada domes lēmuma pieņemšanas par Pašvaldības finansējuma piešķiršanu, pašvaldība slēdz līgumu ar Pretendentu par Projekta finansēšanu. Līgumā tiek noteikta finansējuma kārtība, atskaišu sniegšanas kārtība, atbildība, kā arī citi noteikumi; 

19.punktu,
Pretendents maksā avansa un citus starpmaksājumus, tai skaitā arī apmaksā tehniskā projekta izmaksas.

Pašvaldība ir nodrošinājusi iepirkumu Nr. ONP 2026/32 “Meliorācijas un lietusūdens sistēmu uzturēšanas un sakārtošanas darbi Olaines novadā” (turpmāk – Iepirkums                                   Nr. ONP 2026/32). Ņemot vērā iepirkuma Nr. ONP 2026/32 rezultātus, 2026.gada 20.jūlijā starp Pašvaldību un SIA “VIDZEMES BŪVNIEKS”, reģistrācijas Nr. 43203003526, noslēgts LĪGUMS Nr. ONP 2026/32 “Par meliorācijas un lietusūdens sistēmu uzturēšanas un sakārtošanas darbiem Olaines novadā”, saskaņā ar kuru Pašvaldība uzdod, bet                               SIA “VIDZEMES BŪVNIEKS” uzņemas par atlīdzību veikt pašvaldības meliorācijas un lietusūdens sistēmu uzturēšanas un sakārtošanas darbus Olaines novada teritorijā (līgums stājas spēkā 2026.gada 20.jūlijā un ir spēkā 1 gadu). 
Izvērtējot pašvaldības rīcībā esošo informāciju un ar lietu saistītos apstākļus, konstatēts:
Uz 2026.gada 1.janvāri saņemts nekustamā īpašuma nodoklis no dārzkopības sabiedrībā atrodošos nekustamo īpašumu īpašniekiem, aprēķināta intensitāte un pēc iesniegtajiem projektiem un materiāliem -  pašvaldības finansējums sastāda:

	Nr.

p.k.
	DKS/KDS
	Saņemtais NĪN
	Inten-

sitāte

%
	Pašvaldības finansējums pēc intensitātes

EUR
	Kopējā

cena ar PVN

EUR
	Pēc Noteikumu

3.2 punkta

EUR
	Pašvaldības

finansējums kopā EUR

	1.
	DKS „Jāņupe-2”
	13 744.04
	60
	8 246.42
	9740.50
	Nav attiecināms
	  5844.30

  

	2.
	DKS „VĪKSNAS”
	   12 805.86
	60
	7683.52
	17 726.50
	2460.32
	10 143.84

	3.
	KS “Rīts”
	31 213.64
	90
	28 092.28
	 19 543.92
	Nav attiecināms
	17 589.53

	4.
	DKS “STRAUME” 
	5733.43


	60
	3440.06


	  16401.55
	5334.06
	 8774.12


Ņemot vērā Pašvaldības veiktā iepirkuma Nr. ONP 2026/32 “Meliorācijas un lietusūdens sistēmu uzturēšanas un sakārtošanas darbi Olaines novadā” rezultātus, 2012.gada 24.oktobra noteikumu “Kārtība, kādā Olaines novada pašvaldība piešķir finansējumu dārzkopības sabiedrībām koplietošanas zemes labiekārtošanai” prasības un, pamatojoties uz Pašvaldību likuma 2.panta pirmo daļu, 4.panta pirmās daļas 2.punktu un trešo daļu, 5.pantu, 10.panta pirmās daļas 21.punktu, atklāti balsojot ar 10 balsīm par – A.Bergs, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, J.Precinieks, M.Vanags, pret nav, atturas nav,  dome nolemj:

1. Atbalstīt:

1.1. Dārzkopības kooperatīvās sabiedrības “Jāņupe-2” (reģistrācijas Nr. 40003184814) projektu “Ceļa caurteku atjaunošana dārzkopības kooperatīvās sabiedrības                  “Jāņupe-2” koplietošanas teritorijā” par kopējo summu 9740.50  EUR (ar PVN), ar pašvaldības finansējumu 5844.30 EUR (pieci tūkstoši astoņi simti četrdesmit četri euro un  30 centi); 
1.2. Dārzkopības kooperatīvās sabiedrības “VĪKSNAS” (reģistrācijas                                   Nr. 50003150241) projektu “Grāvju tīrīšana DKS “VĪKSNAS” koplietošanas teritorijā” par kopējo summu 17 726.50 EUR (ar PVN), ar pašvaldības finansējumu 10 143.84 EUR (desmit tūkstoši viens simts četrdesmit trīs euro un 84 centi); 
1.3. Kooperatīvās sabiedrības “RĪTS” (reģistrācijas Nr. 40003089933) projektu “Grāvju tīrīšana KS “RĪTS” koplietošanas teritorijā” par kopējo summu 19 543.92 EUR (ar PVN), ar pašvaldības finansējumu 17 589.53 EUR (septiņpadsmit tūkstoši pieci simti astoņdesmit deviņi euro un 53 centi);
1.4. Dārzkopības kooperatīvās sabiedrības “STRAUME” (reģistrācijas                                   Nr. 40103063377) projektu “Ceļa grāvju atjaunošana DKS “STRAUME” koplietošanas teritorijā” par kopējo summu 16 401.55 EUR (ar PVN), ar pašvaldības finansējumu 8774.12 EUR (astoņi tūkstoši septiņi simti septiņdesmit četri euro un 12 centi).
2. Noteikt, ka lēmuma 1.punkta apakšpunktos noteiktais pašvaldības finansējums apmaksājams no Olaines novada pašvaldības pamatbudžeta izdevumu sadaļas 05.200 “Notekūdeņu apsaimniekošana” (EKK3263).

3. Uzdot pašvaldības izpilddirektoram noslēgt līgumu ar lēmuma 1.punkta apakšpunktos noteiktajām dārzkopības kooperatīvajām sabiedrībām/kooperatīvo sabiedrību:
3.1. par iesniegto projektu finansēšanu;
3.2. un trīspusēju līgumu ar darbu izpildītājiem (pašvaldība, DKS, darbu izpildītājs) par darbu izpildi (Iepirkuma identifikācijas Nr. ONP 2026/32).

4. Noteikt, ja dārzkopības kooperatīvās sabiedrības/kooperatīvā sabiedrība līdz 2026.gada 11.decembrim pašvaldībā nav iesniegušas lēmuma 3.1.punktā noteiktajā līgumā 4.1.1. un 4.1.2.apakšpunktā noteiktos dokumentus, šis lēmums zaudē savu spēku.

Sēdes vadītājs








A.Bergs

